Գյուղապետարանի աշխատակիցը պատմեց նաև, որ իրենք կոնկրետ տվյալներ չունեն, թե ովքեր են մահացածներին ու վիրավորներին տարածքից հանել: «Գյուղապետի մարմինը դեռ գյուղ չեն բերել, սպասում ենք, ջահելները գյուղի կենտրոնում սպասում են: Ասում են` Գորիսում են դեռ: Սպասում ենք, որ դիմավորենք: Երևի երկրապահների ու ոստիկանների կողմից է այդ տեղափոխությունն իրականացվում»,- ասաց մեր զրուցակիցը և հավելեց. «Մեր գյուղապետը 1973 թիվ էր, ամուսնացած չէր: Մենք անընդհատ ասում էինք` ամուսնացի, ինքն էլ ասում էր, որ հաստատ 2016 թվականին պետք է ամուսնանա, էն էլ էդ դեպքն եղավ: Նա ապրում էր 90-ամյա մոր հետ»: